b'\n_START_ARTICLE_\nJosep Alfons Tarrag\xc3\xb3 i Pleyan\n_START_SECTION_\nBiografia\n_START_PARAGRAPH_\nJosep Alfons Tarrag\xc3\xb3 Pley\xc3\xa1n neix el 30 de juny de 1916, en el n\xc3\xbamero 10 del carrer Major de Lleida, en el si d\'una fam\xc3\xadlia molt lligada a la ciutat, ja que el seu avi Josep Pleyan de Porta havia estat un prestigi\xc3\xb3s historiador, poeta, periodista i cronista oficial de la ciutat._NEWLINE_Les obres del seu avi van iniciar-lo en l\'inter\xc3\xa8s per la hist\xc3\xb2ria i la investigaci\xc3\xb3. Les visites a l\'Arxiu Municipal de Lleida durant les vacances d\'estiu eren constants, all\xc3\xad compartia coneixements amb el doctor Roca Lletj\xc3\xb3s, el pare Pere Sanahuja i Vallverd\xc3\xba, Antoni Berg\xc3\xb3s i Mass\xc3\xb3 i tants d\'altres. Aquestes circumst\xc3\xa0ncies van anar forjant l\'escriptor i investigador en qu\xc3\xa8 es convertiria m\xc3\xa9s tard, duent a terme una gran activitat intel\xc2\xb7lectual i cultural._NEWLINE_La seva activitat professional ha estat notable, gaireb\xc3\xa9 sempre relacionada amb el camp de la cultura. Comen\xc3\xa7\xc3\xa0 l\'any 1939 com a professor del Instituto de Segunda Ensenyanza, passant m\xc3\xa9s tard a ocupar el c\xc3\xa0rrec de Delegado en L\xc3\xa9rida del Servicio de Defensa del Patrimonio Art\xc3\xadstico Nacional des d\'on va dur a terme una important tasca de localitzaci\xc3\xb3 i recuperaci\xc3\xb3 de fons, tant dels museus i arxius de la ciutat com  d\'altres municipis de la prov\xc3\xadncia, que l\'any 1938 havien estat traslladats a Saragossa per tal d\'evitar possibles danys._NEWLINE_Va col\xc2\xb7laborar estretament amb el president de la Diputaci\xc3\xb3 de Lleida Sr. Josep Maria de Porcioles i Colomer i el diputat de cultura Sr. Sol Ballesp\xc3\xad en la creaci\xc3\xb3 de l\'Institut d\'Estudis Ilerdencs l\'any 1942, del qual fou el redactor dels seus cap\xc3\xadtols fundacionals, ocupant a partir de l\'any 1950 i per oposici\xc3\xb3 la Secretaria General del Instituto de Estudios Ilerdenses. Tamb\xc3\xa9 fou president de la Secci\xc3\xb3n de Investigaciones Bibliogr\xc3\xa1ficas, publicant nombrosos treballs d\'investigaci\xc3\xb3._NEWLINE_Entre els anys 1945-1953 fou Delegado Provincial de Educaci\xc3\xb3n Popular del Ministerio de Educaci\xc3\xb3n Nacional, tamb\xc3\xa9 va ocupar el c\xc3\xa0rrec de Delegado Provincial de Informacion y Turismo a Lleida des de 1953 a 1970 i a Albacete de 1970 a 1975. Durant els anys 60 fou Teniente de Alcalde ponente de la Paeria de Lleida. De 1977 a 1982 va estar al front de la Delegaci\xc3\xb3n Provincial del Ministerio de Cultura i finalment fou Delegado Provincial de Educaci\xc3\xb3n y Cultura fins a la seva mort el 14 de gener de 1983.\n_START_SECTION_\nLlegat Josep Alfons Tarrag\xc3\xb3 Pleyan\n_START_PARAGRAPH_\nEl fons Josep Alfons Tarrag\xc3\xb3 Pleyan fou cedit a l\'Institut d\'Estudis Ilerdencs pels marmessors del seu testament, els senyors Ramon Anad\xc3\xb3n Pint\xc3\xb3, Prim Bertran Roig\xc3\xa9, Francesc Rabasa Reimat i Ramir Viola Gonz\xc3\xa0lez._NEWLINE_Era l\xc3\xb2gic que l\xe2\x80\x99Institut acoll\xc3\xads el seu llegat donada la seva llarga relaci\xc3\xb3 amb la instituci\xc3\xb3, ja que en fou el seu Secretari General._NEWLINE_En l\'acta de la sessi\xc3\xb3 del Consell Permanent amb data 13  d\'octubre de 1983, on es fa constar la donaci\xc3\xb3 d\'aquest llegat, es proposa la creaci\xc3\xb3 d\'una comissi\xc3\xb3 per "...fer escorcoll dels documents...". Aquesta comissi\xc3\xb3, en la que tamb\xc3\xa9 hi figura la v\xc3\xaddua de J.A. Tarrag\xc3\xb3, encarrega la tasca de classificar la documentaci\xc3\xb3 a un becari contractat a tal efecte._NEWLINE_El 4 de juliol de 1985 es fa el lliurament de l\'inventari del fons als marmessors del llegat. La classificaci\xc3\xb3 d\'aquest primer inventari es pot associar en bona part al sistema de Classificaci\xc3\xb3 Decimal Universal. _NEWLINE_En la classificaci\xc3\xb3 definitiva del llegat Tarrag\xc3\xb3 hi podem diferenciar quatre grups de documents, de naturalesa diferent sobre els quals s\'ha establert l\'organitzaci\xc3\xb3 i classificaci\xc3\xb3 de tot el conjunt._NEWLINE_Un primer grup constitueix tota la seva producci\xc3\xb3 escrita, estudis i investigacions. Gran part d\'aquesta documentaci\xc3\xb3 respon clarament a treballs, esborranys o projectes inacabats. Tamb\xc3\xa9 s\'inclou en aquest apartat els treballs d\'autors coetanis._NEWLINE_Un segon grup integra tota la documentaci\xc3\xb3 que presenta la seva traject\xc3\xb2ria professional, correspond\xc3\xa8ncia amb institucions, nomenaments, etc. Aquesta documentaci\xc3\xb3 constitueix un percentatge for\xc3\xa7a elevat del volum total de la col\xc2\xb7lecci\xc3\xb3 documental._NEWLINE_El tercer grup aplega la documentaci\xc3\xb3 personal i privada del Sr. Tarrag\xc3\xb3, dividit en dues parts, d\'una banda la documentaci\xc3\xb3 familiar i d\'una altra la seva en particular.\n_START_SECTION_\nQuadre de Classificaci\xc3\xb3\n_START_PARAGRAPH_\nEl Servei d\'Arxiu i Llegats de l\xe2\x80\x99Institut d\xe2\x80\x99Estudis Ilerdencs \xc3\xa9s qui gestiona el llegat de Josep Alfons Tarrag\xc3\xb3. Tot i plantejar-se la validesa d\'un inventari com a \xc3\xbanic instrument d\'acc\xc3\xa9s al fons del llegat, va decidir reorganitzar-lo en funci\xc3\xb3 d\'uns altres criteris de classificaci\xc3\xb3._NEWLINE_El fons est\xc3\xa0 organitzat en base al seg\xc3\xbcent quadre de classificaci\xc3\xb3:_NEWLINE_ADOCUMENTACI\xc3\x93 PROFESSIONAL_NEWLINE_A.1Servicio de Defensa al Patrimonio Art\xc3\xadstico Nacional    _NEWLINE_A.1.1 Actes de devoluci\xc3\xb3 de b\xc3\xa9ns   _NEWLINE_A.1.2 Documentaci\xc3\xb3 administrativa    _NEWLINE_A.1.3Protecci\xc3\xb3 del patrimoni   _NEWLINE_A.2Ajuntament de Lleida   _NEWLINE_A.2.1 Activitats p\xc3\xbabliques   _NEWLINE_A.2.2 Correspond\xc3\xa8ncia  _NEWLINE_A.2.3Documentaci\xc3\xb3 administrativa i econ\xc3\xb2mica   _NEWLINE_A.2.4Documentaci\xc3\xb3 gr\xc3\xa0fica   _NEWLINE_A.3Institut d\xe2\x80\x99Estudis Ilerdencs   _NEWLINE_A.3.1 Activitats p\xc3\xbabliques   _NEWLINE_A.3.2 Correspond\xc3\xa8ncia   _NEWLINE_A.3.3Documentaci\xc3\xb3 administrativa i econ\xc3\xb2mica   _NEWLINE_A.3.4Documentaci\xc3\xb3 gr\xc3\xa0fica   _NEWLINE_A.3.5\xc3\x92rgans consultius i de gesti\xc3\xb3   _NEWLINE_A.4Ministerio Educaci\xc3\xb3n Nacional. Delegaci\xc3\xb3n de L\xc3\xa9rida_NEWLINE_A.4.1 Comisi\xc3\xb3n Provincial de Monumentos _NEWLINE_A.4.2 Correspond\xc3\xa8ncia_NEWLINE_A.4.3Documentaci\xc3\xb3 administrativa i econ\xc3\xb2mica_NEWLINE_A.5 Ministerio de Cultura. Delegaci\xc3\xb3n de L\xc3\xa9rida    _NEWLINE_A.5.1 Activitats p\xc3\xbabliques_NEWLINE_A.5.2 Correspond\xc3\xa8ncia_NEWLINE_A.5.3Documentaci\xc3\xb3 administrativa i econ\xc3\xb2mica_NEWLINE_A.6Ministerio Informaci\xc3\xb3n y Turismo. Delegaci\xc3\xb3n L\xc3\xa9rida_NEWLINE_A.6.1 Activitats p\xc3\xbabliques_NEWLINE_A.6.2 Correspond\xc3\xa8ncia_NEWLINE_A.6.3Documentaci\xc3\xb3 administrativa i econ\xc3\xb2mica_NEWLINE_A.6.4Documentaci\xc3\xb3 gr\xc3\xa0fica_NEWLINE_A.6.5Promoci\xc3\xb3 del turisme_NEWLINE_A.6.6 Projectes_NEWLINE_A.7Ministerio Informaci\xc3\xb3n y Turismo. Delegaci\xc3\xb3n Albacete_NEWLINE_A.7.1 Activitats p\xc3\xbabliques_NEWLINE_A.7.2 Correspond\xc3\xa8ncia_NEWLINE_A.7.3Documentaci\xc3\xb3 administrativa i econ\xc3\xb2mica_NEWLINE_A.7.4Documentaci\xc3\xb3 gr\xc3\xa0fica_NEWLINE_A.7.5Promoci\xc3\xb3 del turisme_NEWLINE_BDOCUMENTACI\xc3\x93 PARTICULAR  _NEWLINE_B.1Documentaci\xc3\xb3 personal i familiar_NEWLINE_B.2Correspond\xc3\xa8ncia_NEWLINE_B.3Documentaci\xc3\xb3 gr\xc3\xa0fica_NEWLINE_B.4 Col\xc2\xb7lecci\xc3\xb3 Pleyan de Porta_NEWLINE_CESTUDIS I RECOPILACIONS DOCUMENTALS_NEWLINE_C.1Art. Patrimoni Art\xc3\xadstic_NEWLINE_C.1.1Arqueologia_NEWLINE_C.1.2Art (Sant Lloren\xc3\xa7, Seu Vella)_NEWLINE_C.1.3Exposicions_NEWLINE_C.1.4Museus (Museu Morera)_NEWLINE_C.2Bibliografia. Impressors_NEWLINE_C.2.1Correspond\xc3\xa8ncia_NEWLINE_C.2.2Documentaci\xc3\xb3 gr\xc3\xa0fica_NEWLINE_C.2.3Premsa_NEWLINE_C.2.4Recerca bibliogr\xc3\xa0fica_NEWLINE_C.3Ci\xc3\xa8ncies Humanes_NEWLINE_C.3.1Benefic\xc3\xa8ncia. Hospitals_NEWLINE_C.3.2Hist\xc3\xb2ria (Estudi General)_NEWLINE_C.3.3Geografia_NEWLINE_C.3.4Premsa_NEWLINE_C.4Costums. Folklore_NEWLINE_C.5Literatura_NEWLINE_C.6Numism\xc3\xa0tica. Her\xc3\xa0ldica_NEWLINE_C.6.1Correspond\xc3\xa8ncia_NEWLINE_C.6.2Documentaci\xc3\xb3 gr\xc3\xa0fica_NEWLINE_C.6.3Premsa_NEWLINE_C.6.4Recerca bibliogr\xc3\xa0fica_NEWLINE_C.7Premsa. Actes culturals_NEWLINE_C.8Religi\xc3\xb3_NEWLINE_C.8.1Circulars i impresos_NEWLINE_C.8.2   Correspond\xc3\xa8ncia_NEWLINE_C.8.3Documentaci\xc3\xb3 gr\xc3\xa0fica _NEWLINE_C.8.4Premsa_NEWLINE_C.8.5Recerca bibliogr\xc3\xa0fica'